dh-unibe/image-text_koenigsfelden-charters-post-1500 huggingface dataset:
Wir, schulth̄s und ràt zuͦ Berrnn, ✳ tuͦn kunndt offenlich hiemit, ✳
das wir ussz krafft der fryheiten, ✳ dàmit wir des ✳ von dem Heilgen Römisch̄n
Rich loblich begàbet sind, ✳ zuͦ rechtem, fryen mannlechen ✳ hingelichen haben, ✳
lichen ouch hin in krafft dissz brieffs ✳ unnserm lieben, getruwen Hannsen
Zuͦlouff ze Bir, ✳ zuͦ hannden sin selbs und aller siner lechens errben ✳ dise
nàchgemellten stuck und guͤter: ✳ namlich am ersten das guͦt, ✳ do Hensli
Reyg vom Bir uff gesessen was, ✳ mit hus, hoff, ackern, matten ✳ und aller
zuͦgehoͤrd ✳ und sechs jucharten ackers, ✳ deren vier gelegen sind uff dem
Birvaͤlld, ✳ stossen an den Rein, ✳ die anndern ligen an dem Solbuͤl, ✳ die der
zum Kenel gewesen sind, ✳ und mitnamen alle andre stuck und gùter, ✳
so zuͦ soͤlichen stucken ✳ und lechnen gehoͤren. ✳ und dann zwo jucharten
ackers ✳ gelegen uff dem Bir Vaͤlld, ✳ stost die eine an die Wescherren ✳ und
die annder an den Kilchweg ✳ so gen Windisch gàt, ✳ mit aller rechtsame
und zuͦgehoͤrd, ✳ wie dann soͤlichs von alltem harkommen ✳ und gelegen ist, ✳
das im fùrwerthin in lechenswiss innzehaben, zuͦ nutzen, zuͦ niessen, ✳ zuͦ besetzen ✳ und entsetzen. ✳ und geloben dàruff fùr unns und unnser nàchkommen, ✳ ime und sinen lechens erben soͤlicher lechen und guͤter waͤrschafft
ze tragen ✳ und dàby ze hanndthaben nàch lechens recht, ✳ dann er
unns ouch dàruff gelobt und gesworen hàt ✳ von soͤlicher lechen wegen zuͦ
dien, ✳ ouch dàmit gehorsam und gewertig ze sin ✳ und alles das ze tuͦn,
das lechenlùt irrnn herrnn pflichtig und verbunden sind, alles nàch
lechens und lanndsrecht ✳ luter all gevàrd hindangesatzt ✳ in krafft dissz
brieffs, ✳ des zuͦ urkund mit unnserm angehenckten sigel verwaret ✳
und geben uff den anndern tag meyens ✳ von xp̄i geburt gezallt
vierzechenhundert achtzig und zwey jàre.
Konigsf. 795
Hannsen Zuͦlouff
lechennbrieff
K ✳ T ✳ 122 ✳
33 ✳
1482 ✳
Nͦ✳ 30 ✳
Staatsarchiv
AARGAU